Poljska

Pri dolasku u dom koji je povezan sa školom dočekala nas je dežurna nastavnica koja nam je zaželjela dobrodošlicu u Myslenice te nas je otpratila u naše sobe. Ujutro smo krenuli u obilazak škole kroz koju nas je provela jedna od nastavnica engleskog jezika, Agata Dutkiewicz. Zatim smo u pratnji učenica škole otišli u obilazak grada te smo imali kviz koji su oni sami pripremili za nas.

Drugog smo dana otišli u Krakow gdje nas je dočekao vodič s prevoditeljem. Početak obilaska bio je stari dio grada koji je bio za bogato građanstvo te drugi ili donji dio grada u kojem je živjelo siromašno građanstvo. U gornjem se dijelu grada nalazi katedrala koju su koristili samo plemići i bogati građani zajedno s kraljevskom obitelji, dvorac koji je bio prijestolnica kralja uz katedralu. U donjem se dijelu grada nalazi velika crkva koju su podigli pučani kao dokaz kralju da oni mogu sebi priuštiti velebnu crkvu u kojoj se nalazi veliki oltar u obliku prozora koji se tijekom noći zatvara. Na jednom od dva zvonika crkve pučana žive dva trubača koji svakih sat vremena sviraju pjesmu u spomen ubijenom građaninu koji je oznacio dolazak neprijatelja od kojih je ujedno i ubijen. Zatim smo prošetali glavnim trgom Krakowa i ušli u veliku dvoranu u kojoj se nalaze suvenirnice. Otišli smo do glavnih vrata koja su vodila u grad tijekom povijesti. Simbol Krakowa je zmaj koji je po legendi proganjao građane Krakowa no naposljetku domišljati pastir s ovčjom kožom punom sumpora ubio je zmaja.

Trećeg smo dana sudjelovali na nastavi turizma za koju su nam učenici priredili zabavnu igru u kojoj smo suradnjom s Poljacima došli do pobjede. Zatim smo otišli na sat baristike na kojoj smo naučili kako se kuha kava te smo pokušani napraviti određene simbole na pjeni od kave (srce i grančicu) dok je njihova profesorica napravila zmaja na pjeni - simbol Krakowa.

Četvrtog smo dana pripremali svečanu večeru za sve sudionike ovog projekta. Za predjelo skuhali smo juhu od tikvica, za glavno jelo napravili smo punjene, mesne rolice sa slatkom kupus salatom dok smo za desert napravili sladoled od vanilije. Kasnije toga dana prisustvovali smo satu tjelesnog odgoja te su neki učenici sudjelovli u nogometnom treningu.

Peti ujedno i naš posljednji dan u Poljskoj proveli smo 250 metara ispod zemlje. U rudniku soli u čiju smo se unutrašnjost spustili te vidjeli kako su ljudi nekada tamo radili i živjeli zajedno s konjima koji su im olakšavali posao. Unutar rudnika nalazi se rječica kojom smo se vozili u malim brodicama koje su jedna od mnogobrojnih atrakcija u samome rudniku. Posjetili smo prostorije u kojima su ljudi zajedno s konjima podizali ogromne kamene blokove (400 kg) prepune rude. U rudniku se nalazi velika dvorana u kojoj se može igrati nogomet i košarka, tobogan dugačak oko 500 metara je uz restoran i jedna je od zanimljivosti u samome rudniku. Kao duhovna pomoć i snaga rudarima je sagrađena i crkva unutar rudnika gdje su mogli sačekati ostatak rudara kako bi sigurno izišli iz rudnika.

Dino Dudaš, 4. htt